ΚΑΝΟΝΙΣΜΟΣ (ΕΚ) αριθ. 1318/96 ΤΗΣ ΕΠΙΤΡΟΠΗΣ της 8ης Ιουλίου 1996 περί παρεκκλίσεως από τον κανονισμό (ΕΟΚ) αριθ. 2456/93 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τα γενικά και ειδικά μέτρα παρέμβασης στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 894/96 της Επιτροπής (2), και ιδίως το άρθρο 6 παράγραφος 7 και το άρθρο 22α παράγραφος 3,

Εκτιμώντας:

ότι, λόγω της αδυναμίας της καταναλώσεως βοείου κρέατος που διαπιστώνεται επί του παρόντος επί των αγορών της Κοινότητας, συνεχίζει να υφίσταται σημαντική πτώση των τιμών στον τομέα 7 ότι για την κατάσταση αυτή απαιτούνται μέτρα στήριξης 7

ότι για το σκοπό αυτό πρέπει να προβλεφθούν ορισμένες παρεκκλίσεις από τις διατάξεις του κανονισμού (ΕΟΚ) αριθ. 2456/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 307/96 (4), για τους δύο διαγωνισμούς που προκηρύχθηκαν τον Ιούλιο, Αύγουστο και Σεπτέμβριο 1996 7

ότι κατ' εξαίρεση για τον Απρίλιο, Μάιο και Ιούνιο δεν εφαρμόστηκε το ανώτατο βάρος που προβλέπεται στο άρθρο 4 παράγραφος 2 στοιχείο η) του κανονισμού (ΕΟΚ) αριθ. 2456/93 7 ότι πρέπει να επανέλθουμε προοδευτικά στο όριο του βάρους που είχε αρχικά προβλεφθεί 7 ότι, εντούτοις, προκειμένου να καταστούν ελαστικότερες οι επιπτώσεις από την προσέγγιση αυτή για τους επιχειρηματίες, πρέπει να γίνει αποδεκτή μεταβατικά η αγορά βαρυτέρων ζώων, περιορίζοντας ωστόσο την τιμή αγοράς στο ανώτατο βάρος που επιτρέπεται για τον Ιούλιο και Αύγουστο 7

ότι η επιτροπή διαχείρισης βοείου κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από το άρθρο 4 παράγραφος 1 πρώτο εδάφιο του κανονισμού (ΕΟΚ) αριθ. 2456/93:

α) τα προϊόντα της κατηγορίας Α που κατατάσσονται ως 02 και 03 και τα προϊόντα της κατηγορίας C που κατατάσσονται ως 03 και 04 σύμφωνα με την κλίμακα ταξινόμησης της Κοινότητας, γίνονται αποδεκτά στην παρέμβαση.

Η διαφορά μεταξύ της τιμής παρέμβασης της ποιότητας R3 και 04 καθορίζεται σε 30 Ecu ανά 100 χιλιόγραμμα.

Ο συντελεστής που χρησιμοποιείται για τη μετατροπή των προσφορών που έχουν υποβληθεί για την ποιότητα R3 σε προσφορές για την ποιότητα 04 καθορίζεται σε 0,914 (μέσο επίπεδο της κλάσης) 7

β) τα επιπλέον προϊόντα τα οποία μπορούν να αγοραστούν στην παρέμβαση, αν δεν περιλαμβάνονται στο παράρτημα ΙΙΙ του κανονισμού αυτού, είναι τα ακόλουθα:

>ΘΕΣΗ ΠΗΝΑΚΑ>

γ) εντούτοις, για την κατηγορία Α στο Ηνωμένο Βασίλειο, η κατάσταση παχύνσεως 2 αντικαθίσταται από την κατάσταση παχύνσεως 4 για τις δημοπρασίες του Ιουλίου 1996.

2. Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 2456/93:

α) σφάγια και ημιμόρια σφαγίων ευνουχισμένων ζώων που έχουν εκτραφεί στο Ηνωμένο Βασίλειο, ηλικίας άνω των 30 μηνών, δεν μπορούν να αγορασθούν στην παρέμβαση 7

β) εμπρόσθια τεταρτημόρια σφαγίων που λαμβάνονται από σφάγια ή ημιμόρια σφαγίων, τα οποία αναφέρονται στην εν λόγω παράγραφο, μπορούν να αγορασθούν στην παρέμβαση.

3. Κατά παρέκκλιση από το άρθρο 4 παράγραφος 2 στοιχείο η) του κανονισμού (ΕΟΚ) αριθ. 2456/93, το βάρος των σφαγίων που αναφέρονται στην ανωτέρω διάταξη δεν υπερβαίνει τα ακόλουθα επίπεδα:

- 410 χιλιόγραμμα για τις δημοπρασίες του Ιουλίου 1996,

- 400 χιλιόγραμμα για τις δημοπρασίες του Αυγούστου 1996,

- 390 χιλιόγραμμα για τις δημοπρασίες του Σεπτεμβρίου 1996.

Εντούτοις, για τις δημοπρασίες του Ιουλίου και Αυγούστου 1996, τα σφάγια με βάρος ανώτερο από τα προαναφερθέντα επίπεδα μπορούν να αγορασθούν στην παρέμβαση 7 στην περίπτωση αυτή, η τιμή αγοράς πληρώνεται μόνο για το ανώτατο βάρος που αναφέρεται ανωτέρω ή, για τα εμπρόσθια τεταρτημόρια σφαγίων, έως 40 % του ανωτάτου βάρους που αναφέρεται ανωτέρω.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 125 της 23. 5. 1996, σ. 1.

(3) ΕΕ αριθ. L 225 της 4. 9. 1993, σ. 4.

(4) ΕΕ αριθ. L 43 της 21. 2. 1996, σ. 3.